b"\n_START_ARTICLE_\nUnibersidad ng Dundee\n_START_PARAGRAPH_\nAng  Unibersidad ng Dundee (Ingles:\xc2\xa0University of Dundee,\xc2\xa0dinadaglat na bilang Dund. sa post-nominal) ay isang pampublikong unibersidad sa pananaliksik na nakabase sa lungsod ng Dundee sa silangang baybayin\xc2\xa0ng Scotland. Itinatag noong 1881 ang institusyon bilang isang bahaging\xc2\xa0kolehiyo ng Unibersidad ng St Andrews kasama ng United College at\xc2\xa0St Mary's College na matatagpuan sa mismong bayan ng St Andrews. Kasunod ng makabuluhang pagpapalawak, ang Unibersidad ng Dundee ay naging isang malayang institusyon noong 1967 habang pinapanatili ang sinauna nitong pamana at\xc2\xa0istruktura. _NEWLINE_Ang pangunahing kampus ng unibersidad ay matatagpuan sa West End ng Dundee\xc2\xa0na naglalaman ng maraming ng pasilidad sa pagtuturo at pananaliksik. Ang unibersidad ay may mga karagdagang mga pasilidad sa Ninewells Hospital, na naglalaman ng\xc2\xa0paaralan ng medisina; Perth Royal Infirmary; at sa Kirkcaldy, Fife, na naglalaman ng isang bahagi ng paaralan ng pagnanars."